Actaeus

Actaeus (Graece Ἀκταῖος) fuit, secundum unam narrationem,Pausanias, Graeciae descriptio 1.2.6. primus rex Atticae, cuius filia Aglauros Cecropi nupsit et Aglauron Hersen Pandroson filias ac Erysichthonem filium genuit.Paus. 1.2.6 & 1.14.7. Secundum alteram narrationem Cecrops primo in Attica regnavit, et Actaeus tantummodo Aglauri patris partes egit.Pseudo-Apollodori Bibliotheca 3.14.2 (ubi praeterea pro Aglauro transpositis liquidis Agraulos scribitur). Hard 2004: 365. Praeterea Athmonienses (incolae Athenarum demi, qui Athmonon appellabatur) Porphyriona multo ante Actaeum regnasse dicebant.Pausanias, Graeciae descriptio 1.14.7. Sunt quidem qui de veritate Actaei regis omnino dubitent, nam secundum Philochorum rerum scriptoremApud Eusebium (Praeparatio evangelica 10.10). Attica vastata erat diluvio usque ad Cecropis regnum. At iam habitationes neolithicas late effusas attestantur indicia archaeologica.Kakavogianni & al. 2016.

Attica antiquitus Acta (Ἀκτή) appellata est,Praeter Philochorum Ἀκτή apud Strabonem (Geogr. 9.1.3) invenitur, qui etiam Acticam (Ἀκτικήν) citat ut antecessorem opinabilem Atticae. unde Actaeus (Ἀκταῖος) 'vir litoralis' derivatum est.Hard 2004: 365 "coast-man".

Notae

Bibliographia
 Gaster, Theodor H. (1969) Myth, Legend, and Custom in the Old Testament. Harper & Row.
 Hard, Robin (2004) The Routledge Handbook of Greek Mythology: Based on H.J. Rose's Handbook of Greek Mythology. Routledge.
 Kakavogianni, Olga; Tselepi, Elena; Dimitriou, Kleio; Katsavou, Christina & Douni, Kerasia (2016) The Neolithic and Early Bronze Age settlement in Merenta, Attica, in its regional context. Cap. 23 apud Tsirtsoni (2016).
 Toepffer, Johannes (1893) Aktaios 1. RE I:1.1212.
 Tsirtsoni, Zoï (2016) The human face of radiocarbon. Reassessing Chronology in prehistoric Greece and Bulgaria, 5000-3000 cal BC.  (Travaux de la Maison de l’Orient et de la Méditerranée, 69). MOM Éditions. 

Categoria:Mythologia Attica
Categoria:Reges Athenarum